Elsa Winckler en haar man Theo het hulle huisie by die see gekoop toe die kroos uit die huis is. Vir solank as wat sy kan onthou, lees sy liefdesverhale en toe sy die klassieke skrywers soos Jane Austen, Elizabeth Gaskell, Henry James, die Brontë susters, ensovoorts tydens haar honneursstudies ‘ontmoet’ het, was dit soos om huis toe te kom. Om self ’n liefdesverhaal te probeer skryf, was ‘n logiese volgende stap. Op die manier kon sy uiteindelik al die gesprekke wat naamlose gesigte gereeld in haar kop voer, neerskryf. Sy is met haar studenteliefde getroud en ná 39 jaar, drie interessante kinders en drie pragtige kleinseuns, maak hy, soos dit ‘n held betaam, nog altyd haar knieë lam. Hulle is van die gelukkige mense wat op Bettysbaai bly waar die see voor hulle lê en ‘n berg hoog agter hulle uittroon. Die lewe tot dusver was beslis nie altyd perfek nie, maar altyd interessant. Elsa is op haar gelukkigste wanneer al haar kinders onder een dak is. Almal eet graag en die kuiers word lang, uitgerekte geselse rondom die kospotte. Elsa is mal oor lees en verdwyn maklik vir tye tussen die blaaie van ‘n boek, veral een met ‘n gelukkige einde.
Die heldinne in haar stories is onafhanklik, hardekwas en nie skaam om hulle sê te sê nie. Die helde is sterk, maar is ook sensitief vir die onderskeie heldinne se behoeftes. En natuurlik is hulle altyd sexy en onmoontlik aantreklik! Sy hou daarvan om die karakters se huislike omstandighede in te bring sodat die leser hulle beter kan verstaan.
Kuier gerus saam met Elsa op haar blog: http://elsawinckler.com/blog/
Elsa Winckler se boeke:
Sonder bagasie (E-boek)
Tussen jazz en rock (E-boek)
Elsa se omnibusse:
26 thoughts on “Elsa Winckler”
O, aarde, Madelyn, ek was so lanklaas hier! Skies, hoor, maar die jaar het onder my uitgeloop! Ek is so bly om te hoor jy het die hoek geniet, dis heerlik om te hoor. Baie dankie vir jou terugvoer 🙂
Madelyn de Wet says:
Elsa, ek het gister jou boek “Tussen Jazz en Rock” gelees en kon dit eenvoudig net nie neersit nie. Was vas genael tot die einde want ek wou weet wat gaan gebeur. Baie dankie vir sulke wonderlike ontvlugting uit die werklike lewe. Dit was PUIK!!!!
Elsa, ek het te heerlik gelees (en getjank!) terwyl ek ‘Want daar was skoenlappers’ gelees het. Dit was regtig ‘n lekkerlees storie.
Dankie Bets – komende van jou, is dit ‘n baie nice kompliment!
Baie dankie Jonaline, dis so lekker om te hoor. Skies dat ek nou eers antwoord, ek is besig met ‘n volgende storie! Ai, geniet jou 17, dit gaan so gou verby!
Hallo tannie. Ek wil nie se Elsa nie, want ek is 13. Ek is Miemie se kleindogter. Ek het tussen jazz en rock gelees en was mal daaroor. Na ek dit gelees het het ek dit vir baie van my vriende aanbeveel en hulle het dit net so geniet. Elke keer as ons oor die boek praat is die eerste woorde wat in my kop kom : En daai vreeslike sexy boudjies. Ek is mal oor die feit dat tannie meer modern skryf en nie so suiwer afr. nie. Al was daar n paar dele wat ek seker nie moes lees nie was dit nogsteeds n fantastiese boe. Baie dankie vir die ure lees genot. Ek kannie wag om tannie se volgende boek te lees nie en sal ook met die hordes romanzas wat ek lees. Taanie moet aanhou skryf en ek wens tannie net die beste.
Met liefde en bewondering Aliche
Hi Aliche, dis baie lekker om van so ‘n jong leser te hoor! Ek is so bly jy hou van die boek. Die volgende een is al op die rakke, ek hoop jy loop dit raak. Die ‘tannie’ is oraait, ek is al gewoond daaraan.
Dankie Larie, dis so lekker om te hoor. Skies dat ek nou eers hier uitkom, ek skryf vir dood! Ek dink die musiek het my gelei en sou graag die titel “Tussen rock en jazz is Koos se Lisa”, wou maak, maar dit was te lank! Dis vir my ‘n soort metafoor vir die oënskynlik onoorbrugbare verskille tussen hulle. Maar, die liefde oorbrug mos alles! Baie dankie vir jou terugvoer, ek sal graag jou resensie wil lees 🙂
Ek het jou boek “tussen jazz en rock”baie geniet en ek is mal oor jou skryfstyl. n Mens lees lekker aan jou boek en hy raak nooit vervelig nie. Ek wil graag weet hoe jy aan die titel gekom het?Sien baie uit na jou volgende boekke! ek gebruik nou hierdie boek vir my Afrikaanse resensie:)
Dankie Lizanne, dis so lekker om te hoor. Laat weet my wat jy van ‘Anderkant liefhê’ dink asseblief? Dankie vir jou terugvoering, dis baie belangrik om te weet.
Lizanne Jordaan says:
Ek het sopas “Tussen Jazz en Rock” vir seker die vyfde keer klaar gelees en ek moet se ek het lanklaas ‘n boek so geniet!! Kan nie wag om jou tweede boek te lees nie!!!
Dankie Mari – so nice van jou!
Baie geluk, Elsa met jou ATKV veertjie. Dit moet gedoen wees met ‘n eerste roman.
Ek het nog nie die voorreg gehad om jou boek te lees nie, maar gaan definitief ‘n plan maak om die boek so gou as moontlik in die hande te kry!
Wanneer sien ons jou volgende boek!
Dankie Hanlie vir die terugvoer – so bly jy het dit geniet. Dis die grootste kompliment wat ‘n skrywer kan kry!
Elsa, ek het vandag die rooirose met jou boek in gekoop – ek kan nie wag nie!
Elsa, dit was nou ‘n stomende plesier om te lees!
Elaine du Plessis says:
Elsa, dit was ‘n ongelooflike lekker lees-sessie wat ek gisteraand kon inkry. “Tussen Jazz en Rock” is ‘n groot stuk soetkoek vir die siel! Ek het heerlike gelag vir die verloop van gebeure en ek het saam gehuil en my behoorlik in die roman ingeleef! Ek kon dit eenvoudig net nie neersit tot ek die laaste sin gelees het nie! Kan nie wag vir die volgende boek nie! Fantasties en welgedaan!
Elsa, jou “Tussen jazz en rock” gaan beslis ver en wyd gelees word, veral deur ons jonger lesers. Dis heerlik sensueel en ek het dit terdeë geniet.